“สมคิด” ชี้ศก.ไทย Q3 โตดีกว่าชาติอื่น หวั่นฝ่ายค้านอภิปรายไม่ไว้วางใจกระทบความรู้สึกปปช.
"สมคิด" ชี้เศรษฐกิจไทย Q3 โตดีกว่าชาติอื่น หวั่นฝ่ายค้านอภิปรายไม่ไว้วางใจกระทบความรู้สึก
"สมคิด" ชี้เศรษฐกิจไทย Q3 โตดีกว่าชาติอื่น หวั่นฝ่ายค้านอภิปรายไม่ไว้วางใจกระทบความรู้สึก
18 พ.ย. 2562

นายสมคิด จาตุศรีพิทักษ์ รองนายกรัฐมนตรี กล่าวถึงภาวะเศรษฐกิจไทยว่า จากกรณีที่กระทรวงพาณิชย์ ประกาศอัตราการขยายตัวทางเศรษฐกิจของไทย (GDP) ในไตรมาส 3/62 ที่ขยายตัว 2.4% ถือว่าดีเมื่อเทียบกับหลายประเทศในโลก เพราะเศรษฐกิจของไทยใหญ่มากมีขนาดเป็นสองเท่าเมื่อเทียบกับเวียดนาม ซึ่งการรักษาโมเมนตัมเศรษฐกิจจึงไม่ใช่ของง่าย และมูลค่าการส่งออกคิดเป็น 60% ของ GDP ดังนั้น หากยังติดลบอยู่ก็เหนื่อยกันทุกคน
“เวลานี้กระทรวงการคลัง และธนาคารแห่งประเทศไทย (ธปท.) หารือกันตลอดเวลาว่าจะทำมาตรการทางการเงินและการคลังอย่างไรที่จะดูแลเศรษฐกิจของไทยไปให้ได้ เราไม่ถึงกับย่ำแย่”นายสมคิด กล่าว
ส่วนกรณีที่มีข่าวว่าฝ่ายค้านเตรียมหยิบยกเรื่องการแก้ไขปัญหาเศรษฐกิจของรัฐบาลขึ้นมาอภิปรายไม่ไว้วางใจในช่วงเดือน ธ.ค.นี้ นายสมคิด กล่าวว่า เรื่องเศรษฐกิจถือเป็นส่วนรวมของทั้งประเทศ เรื่องเศรษฐกิจพูดแต่ว่าไม่ดี หรือแย่ ความรู้สึกโดยส่วนรวมก็จะไม่ดีไปด้วย เมื่อความรู้สึกส่วนรวมไม่ดีแล้วไม่ว่าจะเป็นการบริโภคหรือการลงทุนก็จะชะลอตัว
“เราต้องมั่นใจในตัวเอง ในช่วงเวลานี้ขณะที่โลกเป็นแบบนี้ ทุกประเทศกำลังลำบาก ต้องสามัคคีกัน ทุกฝ่ายไม่ว่ารัฐ เอกชน ฝ่ายค้าน หรือรัฐบาล ต้องมาช่วยกันคิดว่าจะช่วยกันอย่างไร”นายสมคิด กล่าว